iktatószám: TK/188/00981-1/2025

**Iskolagyümölcs pályázat ajánlattételi felhívás**

1. **Az ajánlatkérő neve, címe, telefonszáma és e-mail címe:**

Név: Észak-Budapesti Tankerületi Központ

Cím: 1033 Budapest, Fő tér 1.

Telefonszám: 061/437-88-68

E-mail cím: eszakbudapest@kk.gov.hu

Képviselő neve: Tamás Ilona igazgató

1. **A beszerzés tárgya és mennyisége:** *„Iskolagyümölcs, iskolazöldség beszerzés az Észak-Budapesti Tankerületi Központ működtetése alatt álló iskolák részére 2025/2026-os tanévre”*
2. **A szerződés meghatározása, amelynek megkötése érdekében a beszerzési eljárást lefolytatják:**

Megállapodás az 15/2021 (III.31.) AM. rendelet (továbbiakban: rendelet) 2.§-a alapján megállapított tanulói létszám részére.

1. **A szerződés időtartama vagy a teljesítés határideje:** 2025/2026-os tanév időtartamára.
2. **A teljesítés helye, tanulói létszám:**



1. **Az ellenszolgáltatás teljesítésének feltételei:** átadás/átvételi jegyzőkönyv, szállítólevél átadása.
2. **Annak meghatározása, hogy az ajánlattevő tehet-e többváltozatú (alternatív) ajánlatot, valamint a részajánlattétel lehetősége vagy annak kizárása:** nem tehet többváltozatú ajánlatot, illetve részajánlattételre nincs lehetőség
3. **Az ajánlatok értékelési szempontja:** A beérkezett pályázatok rangsorolása a 6.§ (8) bekezdésében felsorolt szempontok figyelembevételével és az Észak-Budapesti Tankerületi Központ által meghatározott szempontrendszer alapján történik. Az összesített legmagasabb pontszám alapján első helyezést elérő ajánlat kerül a Tankerületi központ által elfogadásra és amely ajánlattevővel köt szerződést. Rangsor egyezőség esetén a termékvariációk részpontszámban elért legmagasabb pontszám jelenti az első helyet.

A szempontrendszer:

* + - A 2024/2025. tanévben, az ajánlattevő által az iskolagyümölcs és iskolazöldség programban ellátott tanulók összlétszáma (**ÉBTK\_nyilatkozatok\_2025-2026\_1-8\_sz\_melléklet.xlsx dokumentum, 6.melléklet fül**), a pontszámítás a következő:

- Érintett tanulók száma legalább 50000 5 pont

- Érintett tanulók száma legalább 40000 4 pont

- Érintett tanulók száma legalább 30000 3 pont

- Érintett tanulók száma legalább 20000 2 pont

- Érintett tanulók száma 20000 alatti 1 pont

* + - az ajánlattevő telephelye és az ajánlatkérő központi címe közötti km távolság egy útvonaltervező alapján (pl. google maps)) **ÉBTK\_nyilatkozatok\_2025-2026\_1-8\_sz\_melléklet.xlsx dokumentum, 2.melléklet fül** A távolságok alapján pontszámokat adunk. A pontszámítás a következő:

- 0-25 km közötti távolság esetén adható pont: 5 pont

- 25-50 km közötti távolság esetén adható: 4 pont

- 50-100 km közötti távolság esetén adható: 3 pont

- 100-150 km közötti távolság esetén adható: 2 pont

- 150- km-nél nagyobb távolság esetén adható: 1 pont

* + - Az ajánlatkérő a megajánlott több mint két termékféleség időszakonkénti összessége alapján rangsort állít fel, ahol a rangsor első helyén az az ajánlattevő szerepel, aki összesen a négy időszakban a legtöbb termékféleséget ajánlja és így tovább. (**ÉBTK\_nyilatkozatok\_2025-2026\_1-8\_sz\_mell.xlsx fájl 3. melléklet fül**)

Az ajánlatkérő a megajánlott gyümölcs- és zöldséglé termékvariációk számát pontozza úgy:

- 1 féle gyümölcsös vagy 1 féle zöldséges termékvariáció: 1 pont

- legalább kétféle gyümölcsöt vagy kétféle zöldséget tartalmazó termékvariáció: 2 pont

- zöldség-gyümölcs vegyes termékvariáció: 3 pont

- Az ajánlattevő által ellátott intézményektől minőségi kifogás érkezett vagy sem (**ÉBTK\_nyilatkozatok\_2025-2026\_1-8\_sz\_mell.xlsx fájl 5. melléklet fül)**:

* + - nem érkezett: 1 pont
		- érkezett 0 pont
		- a kiosztásra kerülő friss termék, valamint a zöldség- és gyümölcslevek előállításához felhasznált alapanyag legalább hány százalék mennyiségben saját termék, (**ÉBTK\_nyilatkozatok\_2025-2026\_1-8\_sz\_mell.xlsx fájl 7. melléklet fül)**:

- 50-60% közötti 1 pont

- 60-70% közötti 2 pont

- 70-80% közötti 3 pont

- 80-90% közötti 4 pont

- 90% felett 5 pont

A 6.§.(8) bekezdése alapján a fenti szempontrendszerben a legtöbb pontot elérő ajánlattevővel kötünk szerződést.

Pontegyenlőség esetén a rendelet 6/A. § (3) szerint bírálja el az ajánlatokat, azaz:

A fenntartó a következő sorrendben elsődlegesen azt a kérelmezőt részesíti előnyben, amely

a) termelőként,

b) termelői szervezetként vagy

c) társulásként

 nyújtotta be az ajánlatát. **(Nyilatkozat II.)**

További pontegyenlőség esetén:

A szállított termékek csomagolása és szállítása (**ÉBTK\_nyilatkozatok\_2025-2026\_1-8\_sz\_mell.xlsx fájl 8. melléklet fül**):

* + - legalább kettő környezetvédelmi, környezetbarát megoldást alkalmaz 2 pont
		- Kettőnél több környezetvédelmi megoldás, megoldásonként

+1 pontot

További pontegyenlőség esetén:

* + - a rendelet módosításától függetlenül vállalt kóstoltatás és a tanulók egészséges életmódjának ösztönzése érdekében verseny, jutalomjáték szervezhető, pályázat írható ki. A kóstoltatás mint a program során alkalmazható kísérő intézkedés végrehajtása esetében az alábbi követelményeket kell teljesíteni (**ÉBTK\_nyilatkozatok\_2025-2026\_1-8\_sz\_mell.xlsx fájl 4. melléklet fül**):

a) a kóstoltatást alkalmanként legalább négy friss termék biztosítása mellett, tanulónként, gyümölcs- és zöldségféleségenként kell végezni, valamint a termékeket a megállapodásban részletezett, fogyasztásra kész állapotban kell a köznevelési intézmény részére átadni,

b) a kóstoltatott termékek között nem szerepelhet az a termék, amely a program keretében az adott teljesítési időszak során, az adott köznevelési intézményben támogatott termékként kiosztásra kerül,

c) a kóstoltatás végezhető zöldség-gyümölcs termelőkhöz, termelői csoportokhoz, termelői szervezetekhez szervezett tanulmányutak vagy a köznevelési intézmény által rendezett rendezvények, alkalmak keretében,

d) a kóstoltatást ki kell egészíteni a gyümölcs- és zöldségágazatot érintő ismeretek átadásával, pozitív példák bemutatásával,

Pontozás: Megállapodásban szereplő tanulók száma / A 2024/2025. tanévben bármelyik tankerülettel kötött megállapodásban szereplő intézményeknél megvalósított kísérő intézkedés összesen: Kóstoltatás (legalább négy gyümölcs-, illetve zöldségféle biztosítása), a gyümölcs- és zöldségágazatot érintő ismeretek átadásával, pozitív példák bemutatásával kiegészítve. (Alkalmak és az alkalmanként elért tanulók száma szorzata)

* + - 0- 100 % 1 pont
		- 100-200% 2 pont
		- 200-300% 3 pont
		- 300-400% 4 pont
		- 400- 5 pont
1. **Az alkalmassági követelmények, az alkalmasság megítéléséhez szükséges adatok és a megkövetelt igazolási mód:**

|  |
| --- |
| **9.1. Gazdasági és pénzügyi alkalmasság** |
| *Az ajánlattevő a szerződés teljesítéséhez szükséges pénzügyi és gazdasági alkalmasságát az alábbi dokumentumok benyújtásával tartozik igazolni (****igazolási mód****):* | *Az ajánlattevőre vonatkozó, a szerződés teljesítéséhez szükséges pénzügyi-gazdasági alkalmasságot kizáró tényező (****az alkalmasság minimumkövetelménye****):* |
| - Köztartozás mentességről szóló igazolás beküldése a pályázati anyag megküldésével egy időben (NAV adatbázisból történő nyomtatás elégséges),  | - Alkalmatlan, ha a nevezett igazolásokból pályázató nem tud az eljárás ideje alatt a pályázati anyaghoz csatolni vagy köztartozás mentességről kiállított igazolást, vagy 0-ás igazolás.  |

Nem megfelelő gazdasági, pénzügyi alkalmasság esetén az ajánlatot az ajánlatkérő nem veszi figyelembe.

1. **Az ajánlattételi határidő és az ajánlatok leadásának helye: 2025. április 30. 16 óra** **00 perc – emailben szkennelve az** **andras.petho@kk.gov.hu** **emailcímre pdf fájlban védetlen vagy jelszóval védett tömörítéssel – (segítség a mellékletben) vagy zárt borítékban személyesen vagy postán a 1033 Budapest, Fő tér 1. címre.**

**A beérkezési határidőn túl beérkezett ajánlatok érvénytelenek, az ajánlatok időben történő beérkezésének felelőssége az ajánlattevőt terhelik.**

1. **Az ajánlati kötöttség minimális időtartama: 1** hónap
2. **Az ajánlati biztosíték előírására, valamint a szerződésben megkövetelt biztosítékokra vonatkozó információk:**

Nincs kikötve biztosíték

1. **Az ajánlatok bontása:** Az ajánlattevők által benyújtott ajánlatok bontására **2025.május 05-én 14 órakor** kerül sor a 1033 Budapest, Laktanya u.4. 2. emelet címen. A jelszóval védett tömörítéssel beérkezett pályázatok olvasásához szükséges jelszavakat legkésőbb **2025. május 05-én 13.45-ig** kérjük megküldeni emailben vagy személyesen behozni a 1033 Budapest, Laktanya utca 4. 2. emelet címre.

A bontás nyilvános. Jelenléti ív kerül aláírásra és bontási jegyzőkönyv készül.

1. **Egyéb információk, kikötések:**

Kapcsolattartó elérhetősége: Pethő András, andras.petho@kk.gov.hu, +3630/33-607-33

Az iskolagyümölcs-program végrehajtásáról szóló rendelet 2025/2026-ös tanévre hatályos előírásra figyelemmel az Észak-Budapesti Tankerületi Központ az alábbiakra hívja fel az ajánlatot tenni szándékozó beszállítók figyelmét:

* A rendelet 4.§-a szerint az Iskolagyümölcs programban csak olyan beszállító vehet részt, aki rendelkezik a Kincstárnak a programban történő részvételre vonatkozó előzetes jóváhagyásával
* A rendelet 14.§ (1) alapján hetente legfeljebb négy adag, a szállítási időszakon belül hetenként azonos, legalább kétféle termék szállítható
* Az 5. pontban feltüntetett tanulói létszám a beiratkozás lezárultával +/- 10%-kal eltérhet.
* A rendelet 5.§ (1) bekezdése alapján a programban való részvétel keretében megállapodás egy tanítási évre köthető.
	+ (1a) \* Egy kérelmező több megállapodást is köthet, és azonos fenntartó esetén a kérelmező – a köznevelési intézmények számától függetlenül – egy okiratba foglalt megállapodással is szerződhet.
	+ (1b) \* Tankerületi központ fenntartó esetén egy kérelmező legfeljebb tizenkét tankerületi központtal szerződhet, és ezen felső korlát figyelembevételénél a kapcsolt vállalkozásnak minősülő kérelmező egy kérelmezőnek számít.

A pályázatnak tartalmaznia kell az alábbi dokumentumokat, kitöltve, aláírva és lepecsételve:

* Az „ÉBTK\_nyilatkozatok\_2025-2026\_1-8\_sz\_mell.xlsx” fájlban szereplő mellékleteket
* Nyilatkozat I., Nyilatkozat II. nyilatkozatokat.
* A pályázatnak tartalmaznia kell: a NAV 0-s, vagy a KOMA adatbázisból kinyomtatott igazolását.
* A szerződéskötés feltétele a nyertes ajánlattevő átláthatósági nyilatkozatának megtétele.
* Az ajánlatokat *„Iskolagyümölcs, iskolazöldség beszerzés az Észak-Budapesti Tankerületi Központ működtetése alatt álló iskolák részére 2025/2026-os tanévre”*jelöléssel kell jelen ajánlattételi felhívás 10.pontjában jelzett időpontig a megjelölt emailcímre megküldeni vagy az ott megjelölt címre benyújtani.
* hiánypótlásra nincs lehetőség
* Az ajánlattétellel kapcsolatos kérdéseket 2025. április 29-ig lehet feltenni az andras.petho@kk.gov.hu email címen, a pályázat nevének feltüntetésével.

**Jelen ajánlatkérés az az ajánlatkérő részéről nem minősül kötelezettségvállalásnak.**

**Az ajánlatkérő fenntartja a jogot, hogy**

* + - az eljárást bármely okból eredménytelennek minősítse, mely esetben ajánlattevő költségigénnyel nem jogosult fellépni vele szemben.
		- ha az ajánlattételi eljárás nyertesével a szerződés meghiúsul, akkor a második (és így tovább) a legkedvezőbb ajánlattevővel kössön szerződést,
		- PTK. 6:74 § (2) bekezdés alapján a szerződéskötéstől indokolás nélkül elálljon

**A 6/A.§ alapján érvénytelen az ajánlat:**

* + - ha az ajánlatot a benyújtási határidő után nyújtották be vagy az ajánlat késve érkezett be
		- ha a nyilatkozatokat az ajánlattevő nem csatolta vagy a meghatározott követelményeknek nem felel meg vagy bármelyikről nem nyilatkozik,
		- az ajánlat az ajánlati felhívás 9. ill. 14. pontjában meghatározott követelményeknek nem felel meg,
		- amennyiben az ajánlattevő az ajánlatokat nem a pályázatban jelzett és csatolt mellékletek alapján teszi meg,
		- az ajánlat alternatív ajánlatot tartalmaz,
		- ha az ajánlattevő az eljárás tisztaságát vagy a többi pályázó érdekeit súlyosan sértő magatartást tanúsít.
		- amennyiben a rendelet 18.§. (1) bekezdése alapján az ajánlat túllépi személyenként a **heti bruttó 230 Ft-ot.**
1. A rendelet 6/A§ (4) (5) (6) alapján
* (4) A fenntartó a rangsorolás eredményéről május 5-éig értesíti az ajánlattevőt, továbbá a rangsor alapján nyertes ajánlattevő részére felajánlja a megállapodás megkötését (a továbbiakban: felajánlás).
	+ - (5) A felajánlásra figyelemmel a nyertes ajánlattevő május 10-éig elektronikus úton nyilatkozik a szerződéskötési hajlandóságáról vagy az elállásáról. A határidő elmulasztása jogvesztő.
		- (6) A felajánlás elfogadása esetén a fenntartó a nyertes ajánlattevővel – a kiválasztási eljárás keretében tett ajánlatban vállalt feltételekkel megegyező tartalommal –

május 20-ig megállapodást köt.

1. Az ajánlatkérés megküldésének (nyilvánossá tételének) napja**:** 2025.április 15.

……………………………………………………….

Juhászné Révész Edit

gazdasági vezető

 Tamás Ilona

Tankerületi igazgató megbízásából

Észak-Budapesti Tankerületi Központ

**NYILATKOZAT I.**

Az Észak-Budapesti Tankerületi Központ (1033 Budapest, Fő tér 1.) által *„Iskolagyümölcs, iskolazöldség beszerzés az Észak-Budapesti Tankerületi Központ működtetése alatt álló iskolák részére 2025/2026-os tanévre”*ajánlattételi felhívásra.

Ajánlattevő

* Neve:
* Címe:
* Képviselője:
* Elérhetőségei:

1. Az Ajánlattételi felhívást és mellékleteit megismertem, magamra nézve kötelező érvényűnek tekintem ajánlatom összeállítása során.

2. Kijelentem, hogy a beszerzési eljárásban rendelkezésemre bocsátott dokumentumokat - kiemelten az ajánlattételi kiírást, dokumentációt és mellékleteit - részletesen átvizsgáltam, azok hiányos tartalmára hivatkozva nyertességem esetén semmilyen jogcímen többletköltség igényt nem támasztok.

3. Ezúton nyilatkozom, hogy ajánlatot teszek a szerződés teljesítésére az ajánlatomban megadottak szerint, nyertességem esetén a folyamatos szállítást a szállítási időszakok teljes időtartama alatt vállalom.

4. Az ajánlattételi kiírásban, a rendelkezésre bocsátott beszerzési dokumentumokban közölt feltételeket - ideértve a megállapodás-tervezet szerinti feltételeket is - elfogadom.

5. Kijelentem, hogy az általam képviselt gazdasági szereplő rendelkezik az ajánlattételi felhívásban meghatározott feladatok ellátásához szükséges eszközökkel, személyi és tárgyi feltételekkel.

6. Nyilatkozom, hogy tanév során az intézmények tanulói részére kiosztásra kerülő friss termék, valamint zöldség- és gyümölcslevek előállításhoz felhasznált alapanyag legalább 50% mennyiségben a saját magam, a társaság tagja vagy tulajdonosa által megtermelt saját termék.

7. Nyilatkozom, hogy a kiosztásra kerülő termékek a 15/2021. (III. 31.) AM rendeletben előírt mennyiségi, minőségi, szállítási és tárolási követelményeknek megfelelnek.

8. Kijelentem, hogy az általam képviselt gazdasági szereplő rendelkezik a mezőgazdasági és vidékfejlesztési támogatási szervnek az iskolagyümölcs- és iskolazöldség programban történő részvételre vonatkozó előzetes jóváhagyásával (előzetes jóváhagyás).

9. Mint a fent nevezett Ajánlattevő cégjegyzésre jogosult képviselője büntetőjogi felelősségem tudatában kijelentem, hogy az általunk benyújtott, az ajánlat részét képező valamennyi dokumentum tartalma hiteles, megfelel a valóságnak, azok tartalmáért felelősséget vállalok.

10. Kijelentem, hogy a nyilatkozat aláírásának időpontjában nem állok csődeljárás vagy felszámolás alatt.

Dátum:

 Ajánlattevő

**NYILATKOZAT II.**

Az Észak-Budapesti Tankerületi Központ (1033 Budapest, Fő tér 1.) által *„Iskolagyümölcs, iskolazöldség beszerzés az Észak-Budapesti Tankerületi Központ működtetése alatt álló iskolák részére 2025/2026-os tanévre”*ajánlattételi felhívásra.

Ajánlattevő

* Neve:
* Címe:
* Képviselője:
* Elérhetőségei:

Nyilatkozom, hogy ajánlattevőként a tárgyban jelzett ajánlattételt.

* + - termelőként
		- termelői szervezetként
		- társulásként
		- egyéb

nyújtom be. (megfelelő aláhúzandó)

Dátum:

 Ajánlattevő

**ÁTLÁTHATÓSÁGI NYILATKOZAT**

**az „Iskolagyümölcs és iskolazöldség-beszerzés az Észak-Budapesti Tankerületi Központ fenntartásában működő köznevelési intézmények részére a 2025/2026-os tanévre vonatkozóan.” című beszerzéshez**

Alulírott,

Név, beosztás:

Születéskori név:

Anyja neve:

Születési hely, idő:

mint a/az

Szervezet neve:

Cím/Székhely:

Adószám/adóazonosító:

Cégjegyzékszám/Nyilvántartásba vételi szám:

törvényes képviselője, tudomásul veszem, hogy az **Államháztartásról szóló 2011. évi CXCV. törvény (a továbbiakban: Áht.) 41. § (6) bekezdésében** foglaltak alapján az Észak-Budapesti Tankerületi Központtal nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amennyiben az általam képviselt szervezet nem minősül átlátható szervezetnek.

Polgári és büntetőjogi felelősségem teljes körű tudatában

**nyilatkozom,**

hogy az általam képviselt ……………………… (szervezet megnevezése) az **Áht. 41. § (6) bekezdésében** előírt, a **Nemzeti vagyonról szóló 2011. évi CXCVI. törvény 3. § (1) bekezdésben** foglaltak szerinti **átlátható szervezetnek minősül** az alábbiak szerint[[1]](#footnote-1):

1. **az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,**
2. **belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:**
	1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,
	2. az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
	3. nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,
	4. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a 2./a), 2./b) és 2./c) pont szerinti feltételek fennállnak;
3. **civil szervezet és a vízitársulat, amely megfelel a következő feltételeknek:**
	1. vezető tisztségviselői megismerhetők,
	2. a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,
	3. székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van;

Hozzájárulok ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, az Áht. 55. §-ban meghatározott – a ………………. (szervezet megnevezése) átláthatóságával összefüggő – adatokat az Észak-Budapesti Tankerületi Központ kezelje.

Vállalom, hogy ha a nyilatkozatban foglaltakban változás következne be, erről az Észak-Budapesti Tankerületi Központot haladéktalanul tájékoztatom.

Tudomásul veszem, hogy a valótlan tartalmú nyilatkozat alapján kötött szerződést az Észak-Budapesti Tankerületi Központ jogosult és egyben köteles azonnali hatállyal – illetve, ha szükséges olyan időpontra, hogy a feladat ellátásáról gondoskodni tudjon – felmondani, vagy – ha a szerződés teljesítésére még nem került sor – a szerződéstől elállni.

Kelt: …………………., 2025. ……………………… „…..”

|  |  |
| --- | --- |
|  | .................................................................... |
|  | cégszerű aláírás |

1. **A megfelelő részt kérjük aláhúzni, vagy bekarikázni.** [↑](#footnote-ref-1)